Kauno prekybos, pramonės ir amatų rūmai
Kauno prekybos, pramonės ir amatų rūmai – pastatas Kaune, Donelaičio g. 8. Kultūros paminklas, vienas iš Kauno modernizmo architektūros objektų, kartu su kitais 2015 m. pažymėtas Europos paveldo ženklu, 2023 m. įtrauktas į UNESCO pasaulio paveldo sąrašą. Rūmai statyti Lietuvos verslininkų korporacinės institucijos – „Prekybos, pramonės ir amatų rūmų” užsakymu, šiuo metu pastate įsikūrę Kauno apskrities viešosios bibliotekos Senųjų ir retų spaudinių bei Vaikų literatūros skyriai.